ԱՄՓՈՓԱԹԵՐԹ
«Հայաստանի Հանրապետության կառավարության 2015 թվականի մարտի 19-ի N 596-Ն որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագծի վերաբերյալ ներկայացված դիտողությունների և առաջարկությունների


	1. ՀՀ արդարադատության նախարարություն 
	03.06.2026թ.
№/27.1.1/28610-2026

	
	

	«Հայաստանի Հանրապետության կառավարության 2015 թվականի մարտի 19-ի N 596-Ն որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագծի վերաբերյալ բովանդակային դիտողություններ չեն ներկայացվել։
	Ընդունվել է ի գիտություն

	Միաժամանակ, Նախագծի ինկորպորացիայի ընթացքում հնարավոր խնդիրներից խուսափելու նպատակով առաջարկվել է Նախագծի 1-ին կետի 1-ին ենթակետով նոր խմբագրությամբ շարադրվող յուրաքանչյուր ձևը ներառել չակերտների մեջ։
	Ընդունվել է
Նախագիծը լրամշակվել է։ Նոր խմբագրությամբ շարադրվող ձևաթղթերը ներառվել են չակերտների մեջ։

	Առաջարկվել է Նախագծի 1-ին կետի 1-ին ենթակետը ներառել 1-ին կետում։
	Ընդունվել է
Նախագծի 1-ին կետի կառուցվածքը լրամշակվել է։

	Առաջարկվել է վերանայել Նախագծի կետերի հերթական համարակալումը։
	Ընդունվել է
Նախագծում վերանայվել և շտկվել է կետերի հերթական համարակալումը։

	2. ՀՀ տարածքային կառավարման և ենթակառուցվածքների նախարարություն
	05.06.2026թ. 
№ ԴԽ/14.1/23711-2026

	
	

	ՀՀ տարածքային կառավարման և ենթակառուցվածքների նախարարությունը հայտնել է, որ «Հայաստանի Հանրապետության կառավարության 2015 թվականի մարտի 19-ի N 596-Ն որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագծի վերաբերյալ դիտողություններ և առաջարկություններ չունի՝ նորմատիվատեխնիկական փաստաթղթերի պահանջներին համապատասխանելու պայմանով։


	Ընդունվել է ի գիտություն
Նախագծով առաջարկվող կարգավորումները վերաբերում են Հայաստանի Հանրապետության կառավարության 2015 թվականի մարտի 19-ի N 596-Ն որոշման N 4.1 հավելվածով սահմանված պարզեցված ընթացակարգով կիրառվող ձևաթղթերի հստակեցմանը։ Նախագիծը չի վերացնում Հայաստանի Հանրապետության օրենսդրությամբ, քաղաքաշինական ծրագրային փաստաթղթերով, նորմատիվատեխնիկական փաստաթղթերով, տեխնիկական պայմաններով և այլ պարտադիր պահանջներով սահմանված պայմանների պահպանման անհրաժեշտությունը։

	3. ՀՀ քաղաքաշինության, տեխնիկական և հրդեհային անվտանգության տեսչական մարմին
	15.06.2026թ. 
N 03/26/15604-2026

	
	

	ՀՀ քաղաքաշինության, տեխնիկական և հրդեհային անվտանգության տեսչական մարմինը հայտնել է, որ «Հայաստանի Հանրապետության կառավարության 2015 թվականի մարտի 19-ի N 596-Ն որոշման մեջ փոփոխություններ կատարելու մասին» Հայաստանի Հանրապետության կառավարության որոշման նախագծի փաթեթի վերաբերյալ դիտողություններ և առաջարկություններ չունի։
	Ընդունվել է ի գիտություն

	4. Հայաստանի Հանրապետության վարչապետի աշխատակազմի տարածքային զարգացման և շրջակա միջավայրի հարցերի վարչություն
	

	
	

	Նախագծի 1-ին կետի 1-ին ենթակետով նոր խմբագրությամբ շարադրվող «Ձև N Պ-ՃՀԱ» ձևաթղթի վերաբերյալ առաջարկվել է հիմնավորել շինարարական աշխատանքների՝ ըստ համայնքի գոտևորման նախագծի չափորոշիչների տվյալների ձևաթղթում չներառելու մոտեցումը՝ հաշվի առնելով համայնքի գոտևորման կարևորությունը, այդ թվում՝ համայնքի արտաքին տեսքի և միջավայրի գեղագիտության տեսանկյունից։
	Ընդունվել է 

Գոտևորման նախագծով սահմանված չափորոշիչները կիրառելի են անկախ դրանց՝ ձևաթղթում առանձին տողով կամ ամբողջական բովանդակությամբ կրկնվելուց։ Գոտևորման նախագծերը քաղաքաշինական ծրագրային փաստաթղթեր են, և դրանցով սահմանված կառուցապատման, բարձրության, խտության, կանաչապատման, կարմիր գծերի, սահմանափակումների, ճարտարապետական և միջավայրային պայմանների պահանջները ենթակա են պարտադիր հաշվառման ճարտարապետահատակագծային առաջադրանքի տրամադրման և նախագծային փաստաթղթերի մշակման ընթացքում։ Ցանկացած դեպքում, հիմք ընդունելով Հայաստանի Հանրապետության վարչապետի աշխատակազմի տարածքային զարգացման և շրջակա միջավայրի հարցերի վարչության դիտարկումը, կատարվել է համապատասխան խմբագրում և «ըստ համայնքի գոտևորման նախագծի չափորոշիչների» նշումը «6․ Շինարարական նյութեր» բաժնում վերականգնվել է։

	Գործող որոշման տարբերակի 9-րդ տողում զետեղված «Հաշմանդամների և բնակչության սակավաշարժ խմբերի պաշտպանության միջոցառումների» տողն առաջարկվել է հանել, ինչի կապակցությամբ անհրաժեշտ է լրացուցիչ հիմնավորում։ Միաժամանակ առաջարկվել է դրույթը պահպանելու դեպքում «հաշմանդամներ» ձևակերպումը համապատասխանեցնել «Հաշմանդամություն ունեցող անձանց իրավունքների մասին» օրենքով կիրառվող ձևակերպմանը։
	Ընդունվել է 

Նախագիծը լրամշակվել է։ Ձևաթղթերում կիրառվող ձևակերպումը համապատասխանեցվել է գործող օրենսդրական տերմինաբանությանը՝ կիրառելով «հաշմանդամություն ունեցող անձինք» ձևակերպումը։ Միաժամանակ հաշվի է առնվել, որ Նախագիծը վերաբերում է միջին ռիսկայնության աստիճանի՝ II կատեգորիայի ոչ ձեռնարկատիրական նպատակով կառուցվող անհատական բնակելի տներին և դրանց օժանդակ շինություններին, որոնց նկատմամբ մատչելիության պահանջները նույն ծավալով և նույն տրամաբանությամբ կիրառելի չեն, ինչ հանրային, հասարակական կամ ընդհանուր օգտագործման օբյեկտների դեպքում։ Հաշվի առնելով Նախագծի հրատապությունը և այն, որ փոփոխությունների հիմնական նպատակը էլեկտրոնային համակարգում պարզեցված ընթացակարգով կիրառվող ձևաթղթերի տեխնիկական և գործնական ներդրումն ապահովելն է, ընտրվել է նվազագույն միջամտության տարբերակը՝ հետագա փուլում ձևաթղթերի առավել ամբողջական բովանդակային վերանայման հնարավորությունը չբացառելով, որի արդյունքում, այնուամենայնիվ, հաշմանդամություն ունեցող և բնակչության սակավաշարժ զանգվածի մասով կարգավորումների անհրաժեշտությունը սույն դեպքում նախատեսվում է վերադիտարկել։


	«Ձև N Պ-ՃՀԱ-1» ձևաթղթի վերաբերյալ նշվել է, որ գործող որոշման տարբերակի 1.7-րդ տողով նախատեսված «Այլ պահանջներ» տողը պահպանվում է «Ձև N Պ-ՃՀԱ-1» ձևաթղթում, մինչդեռ «Ձև N Պ-ՃՀԱ» ձևաթղթում այն չի նախատեսվում։
	Ընդունվել է

Նախագիծը լրամշակվել է։ «Ձև N Պ-ՃՀԱ» ձևաթղթում ներառվել է «Այլ պահանջներ» դաշտը՝ ձևաթղթերի բովանդակային համադրելիությունն ապահովելու նպատակով։


	Նշվել է, որ «Ձև N Պ-ՃՀԱ-1» ձևաթղթից բացակայում է «Ձև N Պ-ՃՀԱ» ձևաթղթով նախատեսված «թույլ հոսանքներ» տողը։
	Ընդունվել է

Նախագիծը լրամշակվել է։ «Ձև N Պ-ՃՀԱ-1» ձևաթղթում ներառվել է «թույլ հոսանքներ» տողը՝ «Ինժեներական ցանցեր և սարքավորումներ» բաժնի ներքո՝ ձևաթղթերի բովանդակային համադրելիությունն ապահովելու նպատակով։


	Նշվել է, որ «Ձև N Պ-ՃՀԱ-1» ձևաթղթի «Բարեկարգում» տողում առկա է գովազդի վերաբերյալ տեղեկատվության պահանջ, մինչդեռ համանման պահանջը բացակայում է «Ձև N Պ-ՃՀԱ» ձևաթղթով առաջարկվող կարգավորումներում։
	Ընդունվել է

Նախագիծը լրամշակվել է։ «Ձև N Պ-ՃՀԱ» ձևաթղթի «Բարեկարգում» տողում ներառվել է նաև գովազդին վերաբերող ձևակերպումը՝ համապատասխանեցնելով այն «Ձև N Պ-ՃՀԱ-1» ձևաթղթի նույնաբնույթ դաշտի բովանդակությանը։

	Նշվել է, որ «Ձև N Պ-ՃՀԱ-1» ձևաթղթի «Շինարարական նյութեր» տողում նշված մանրամասն պահանջներում չի նշվում «Ձև N Պ-ՃՀԱ» ձևաթղթի նույն տողին վերաբերող շինարարական նյութերի օգտագործման առաջարկությունները տանիքների, ճակատների լուծումների, արտաքին դռների, պատուհանների վերաբերյալ։
	Ընդունվել է

Նախագիծը լրամշակվել է։ «Ձև N Պ-ՃՀԱ-1» ձևաթղթի «Շինարարական նյութեր» տողում ձևակերպումը համապատասխանեցվել է «Ձև N Պ-ՃՀԱ» ձևաթղթում նշված ձևակերպմանը՝ ներառելով շինարարական նյութերի օգտագործման առաջարկությունները տանիքների, ճակատների լուծումների, արտաքին դռների և պատուհանների վերաբերյալ։

	Նշվել է, որ «Ձև N Պ-ՃՀԱ-1» ձևաթղթի «Պաշտպանական կառույցներ» տողում բացակայում են «Ձև N Պ-ՃՀԱ» ձևաթղթի նույն տողին վերաբերող «ըստ սահմանամերձ բնակավայրերի պահանջների և կառուցապատողի համաձայնության» բառերը։
	Ընդունվել է

Նախագիծը լրամշակվել է։ «Ձև N Պ-ՃՀԱ-1» ձևաթղթի «Պաշտպանական կառույցներ» տողում լրացվել է «ըստ սահմանամերձ բնակավայրերի պահանջների և կառուցապատողի համաձայնության» ձևակերպումը՝ ձևաթղթերի միջև բովանդակային անհամապատասխանությունը բացառելու նպատակով։


	Նշվել է, որ «Ձև N Պ-ՃՀԱ-1» ձևաթղթի «Շրջակա միջավայրի պահպանում» և «Շինարարության կազմակերպում» տողերը բացակայում են «Ձև N Պ-ՃՀԱ» ձևաթղթից, և առաջարկել է պարզաբանել միմյանց հետ առնչություն ունեցող երկու ձևաթղթերի միջև առկա տարբերությունները։
	Ընդունվել է մասնակի

Նախագիծը լրամշակվել է։ Ձևաթղթերի բովանդակությունը հնարավորինս համապատասխանեցվել է՝ պահպանելով դրանց տարբեր իրավական բնույթը և գործառնական նշանակությունը։ «Ձև N Պ-ՃՀԱ»-ն կառուցապատողի կողմից հայտին կից ներկայացվող տվյալների և առաջարկվող ելակետային տեղեկությունների ձևաթուղթ է, իսկ «Ձև N Պ-ՃՀԱ-1»-ը իրավասու մարմնի կողմից տրամադրվող ճարտարապետահատակագծային առաջադրանքն է։ Հետևաբար նշված ձևաթղթերը չեն կարող ամբողջությամբ կրկնել միմյանց, քանի որ դրանց լրիվ նույնականացումը դուրս կգա Հայաստանի Հանրապետության կառավարության 2015 թվականի մարտի 19-ի N 596-Ն որոշման N 4.1 հավելվածով սահմանված պարզեցված ընթացակարգի և կառուցապատման թույլտվությունների տրամադրման ընդհանուր տրամաբանությունից։

	Կարևորվել է Երևանի քաղաքապետարանի կարծիքը և առաջարկել Նախագիծը քննարկել վերջինիս հետ։
	Ընդունվել է ի գիտություն

Նախագծով առաջարկվող ձևաթղթերը չեն վերաբերում բացառապես Երևան համայնքում իրականացվող կառուցապատմանը և նախատեսված են Հայաստանի Հանրապետության բոլոր համայնքներում կիրառման համար։ Նախագիծը ներկայացվել է Հայաստանի Հանրապետության տարածքային կառավարման և ենթակառուցվածքների նախարարության կարծիքին, որը Նախագծի վերաբերյալ դիտողություններ և առաջարկություններ չի ներկայացրել՝ նորմատիվատեխնիկական փաստաթղթերի պահանջներին համապատասխանելու պայմանով։ Հաշվի է առնվել նաև, որ պարզեցված ընթացակարգով անհատական բնակելի տների կառուցման դեպքերի հասցեատերերի և գործնական կիրառման հիմնական շրջանակը կանխատեսելիորեն առավելապես ձևավորվում է Երևանից դուրս գտնվող համայնքներում, ուստի Նախագիծը առանձին համայնքներով չի շրջանառվել։


	Նշվել է, որ անհրաժեշտ է ներկայացնել նաև հանրային քննարկման համապատասխան տեղեկանքը և անհրաժեշտության դեպքում՝ հանրային քննարկման ամփոփաթերթը։
	Ընդունվել է

Հանրային քննարկման համապատասխան տեղեկանքը կցվել է Նախագծի փաթեթին։

	5. ՀՀ կադաստրի կոմիտե
	

	
	

	Առաջարկվել է Նախագծի 1-ին կետի 1-ին ենթակետով ՀՀ կառավարության 2015 թվականի մարտի 19-ի N 596-Ն որոշման N 4.1 հավելվածի նոր խմբագրությամբ շարադրվող «Ձև N Պ-ՃՀԱ»-ում և «Ձև N Պ-ՃՀԱ-1»-ում ներառել նաև քանդման ենթակա շինությունների առկայության վերաբերյալ տվյալները։
	Չի ընդունվել

Նախագծով կարգավորվում են միջին ռիսկայնության աստիճանի՝ II կատեգորիայի ոչ ձեռնարկատիրական նպատակով կառուցվող անհատական բնակելի տների և դրանց օժանդակ շինությունների մասով պարզեցված ընթացակարգով կիրառվող ձևաթղթերը։ Քանդման ենթակա շինությունների առկայության վերաբերյալ տվյալների ներառումը տվյալ ձևաթղթերում կարող է դուրս գալ պարզեցված ընթացակարգով ճարտարապետահատակագծային առաջադրանքի և շինարարության թույլտվության ձևաթղթային կարգավորման անմիջական առարկայից, ինչպես նաև առաջացնել լրացուցիչ վարչարարական բեռ։ Միաժամանակ նշված տվյալները, ըստ անհրաժեշտության, կարող են արտացոլվել տեղագրական հանույթի, հողամասի հատակագծի, առկա օբյեկտների վերաբերյալ տվյալների և նախագծային փաստաթղթերի կազմում, ինչպես նաև իրավասու մարմնի կողմից հաշվի առնվել գործող օրենսդրությամբ սահմանված կարգով։ Հետևաբար տվյալ փուլում առաջարկը չի ներառվել Նախագծում։


	Առաջարկվել է «Ձև N Պ-ՇԹ»-ի 2-րդ կետում հստակեցնել շինարարական աշխատանքների իրականացման ժամկետի վերաբերյալ կարգավորումը՝ նկատի ունենալով, որ նշված կետում որպես շինարարական աշխատանքների իրականացման ժամկետ իմպերատիվ կերպով սահմանված է 3 տարի, մինչդեռ նույն կետում պահպանված է «նշել շինարարության նորմատիվային տևողությունը» ձևակերպումը։ Առաջարկվել է կա՛մ չսահմանել ժամկետը իմպերատիվ կերպով, կա՛մ նույն կետից հանել նշված ձևակերպումը։
	Չի ընդունվել
«Ձև N Պ-ՇԹ»-ի 2-րդ կետում 3 տարվա ժամկետը պահպանվել է՝ հաշվի առնելով Հայաստանի Հանրապետության կառավարության 2015 թվականի մարտի 19-ի N 596-Ն որոշման N 4.1 հավելվածով սահմանված պարզեցված ընթացակարգի հատուկ բնույթը և շինարարության թույլտվության գործողության ժամկետի վերաբերյալ նույն կարգի տրամաբանությունը։ «Նշել շինարարության նորմատիվային տևողությունը» ձևակերպումը տվյալ ձևաթղթում ունի լրացման և տեխնիկական ցուցման նշանակություն և չի փոխում պարզեցված ընթացակարգի շրջանակում սահմանված թույլտվության գործողության ժամկետը։ Հետևաբար նշված ձևակերպումները չեն դիտարկվել որպես միմյանց հակասող կարգավորումներ։


	Առաջարկվել է հստակեցնել նաև «Ձև N Պ-ՇԹ»-ի 2.1-ին կետում առկա «Ապահովել օբյեկտի շահագործման թույլտվության ստացումը՝ ավարտական ակտի տրամադրման օրը» ձևակերպումը՝ առաջարկելով սահմանել ոչ թե օբյեկտի շահագործման թույլտվության ստացումն ապահովելու պարտականություն, այլ ավարտված շինարարական օբյեկտն ընդունող հանձնաժողովի աշխատանքների ավարտից հետո՝ սահմանված ժամկետում, օբյեկտի շահագործման թույլտվություն ստանալու համար համապատասխան դիմում ներկայացնելու պարտականություն։
	Չի ընդունվել

Առաջարկը չի ներառվել Նախագծում։ «Ձև N Պ-ՇԹ»-ի 2.1-ին կետում ամրագրված ձևակերպումը պահպանվել է՝ հաշվի առնելով, որ պարզեցված ընթացակարգի շրջանակում ավարտական ակտի և շահագործման թույլտվության տրամադրման գործընթացը պետք է ապահովի օբյեկտի ավարտական փաստագրման և շահագործման թույլտվության ստացման գործնական կապը։ Միաժամանակ նշված ձևակերպումը չի վերացնում Հայաստանի Հանրապետության կառավարության 2015 թվականի մարտի 19-ի N 596-Ն որոշմամբ և այլ իրավական ակտերով սահմանված ընթացակարգերի կիրառելիությունը և չի կարող մեկնաբանվել որպես շահագործման թույլտվության տրամադրման համար իրավասու մարմնի վարչարարությունը շրջանցող կարգավորում։

